  Туспуктэм: Удмуртиысь Кун Кенешлэн пресс-службаез Майя Бывальцева 19-тӥ толсуре Удмуртиысь Кун Кенешлэн юртаз йӧскалыккуспо «Ёлка желаний» усьтӥськиз. Вож кыз вылэ пӧртэм выжыысь устолыко пиналъёслэн малпанъёсыны шаръёс ошемын вал. Парламентлэн тӧроезлы Владимир Невоструевлы Юкаменск ёросысь нылпиослэсь малпанзэс быдэстыны тупаз. Со сярысь Кун Кенешлэн пресс-службаез ивортӥз. Вуоноысь гурт сярысь сочионениосъя ёрос вожвылъяськонын вормись пиналъёслэн Москвае «Россия» адытонэ-форуме ветлэмзы потэ вылэм. Владимир Невоструев Юкаменск ёросысь дышетскисьёслэсь малпанзэс Выль ар азьын шумпотыса быдэстоз шуыса пусйиз. « Малпасько, со туж умой малпан, сое быдэстон понна, пиналъёс Москвае мед ветлозы, Горд площаед, адӟытонэ мед вуылозы шуыса, ваньзэ лэсьто » Владимир Невоструев, Удмуртиысь Кун Кенешлэн тӧроез Пиналъёслэн малпанъёсынызы шаръёсты Кун Кенешысь депутатъёс, Удмуртиысь тӧролэн но кивалтэтлэн администарцизылэн кивалтӥсез Александр Журавлёв, лулчеберетъя йӧскалык огазеяськонъёслэн кивалтӥсьёссы басьтӥзы. Тодэ вайытом, элькунлэн тӧроез Александр Бречалов «Ёлка желаний» ӟечлэсьтон акцилы кутскон 5-тӥ толсуре «Россия» адӟытонын-форумын Удмуртилэн нуналэз улсын сётӥз. Ватсалом, «Россия» адӟытон-форум ВДНХ-ын 12-тӥ оштолэзёзь ужалоз. Тегъёс: пиналъёс Выльар ВладимирНевоструев КунКенеш Удмуртия  